FUCZ nabavio 30.000 maski, jedna košta čak 25 KM

U izvještaju kojeg je Federalna uprava civilne zaštite predala Komisiji za sigurnost Parlamenta Federacije BiH nakon pokretanja istrage o aferi “Respiratori” na svjetlo dana izašli su zanimljivi ugovori koji otvaraju mnoga nova pitanja o prirodi nabavi u vrijeme korone.

Jedan takav primjer je i nabavka 30.000 maski standarda FFP2 NR D po cijeni od 25 konvertibilnih maraka po komadu. Računicom se dobija vrijednost nabavke od enormnih 759.000 konvertibilnih maraka.

S obzirom da se maske FFP2 NR D mogu kupiti po cijeni ne većoj od 5 konvertibilnih maraka, postavlja se pitanje zašto je Federalna uprava civilne zaštite odlučila kompaniji Development Balkan Group ustupiti pravo nabavljanja maski koje koštaju pet puta više.

Postavlja se pitanje koji je razlog za kupovinu ovih maski i da li je gotovo 760.000 KM moglo biti iskorišteno na bolji način?

Ugovor je zaključen 23. marta, istoga dana kada je sa kompanijom Zdrava sredina ugovorena nabavka 30.000 maski ukupne vrijednosti 58.000 konvertibilnih maraka ili oko 1,9 KM po komadu.